hu hu hu hu hu hu hu hu hu hu hu de hu hu hu hu hu hu hu hu hu es tl hu hu hu hu hu hu hu hu eo hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu eo hu hu hu hu hu hu hu hu hu hu en hu hu hu hu hu hu hu en en hu hu hu hu hu hu hu hu en en sk hu hu hu hu hu hu hu hu hu en hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu de hu hu hu hu hu hu hu hu hu hu hu hu hu
Hatévfolyamos | Horváth Mihály Gimnázium
A szentesi Horváth Mihály Gimnázium története
Kezdő német, angol második nyelvvel
Kezdő francia, angol második nyelvvel
A hat évfolyamos képzés során a 21. században nélkülözhetetlen tudás átadására törekszünk. Az osztály tanulóinak ezért emelt óraszámú idegen nyelv és informatika órákat kínálunk, csoportbontásban. A heti 5 idegen nyelvi óra lehetővé teszi, hogy a szorgalmas diákok már 8. osztály végére, vagy 9. osztály elejére középfokú nyelvvizsgát tegyenek, és a 9. osztálytól kezdődő második nyelv tanulására még nagyobb hangsúlyt fektessenek. A hat évfolyamos képzésen elsődlegesen angol nyelvet oktatunk, német nyelvi csoport csak a csoportindításhoz szükséges minimum létszám esetén indul.
Ezen felül a képzés során a Szentesi Vízilabda Klubbal és a Szilver Táncsport Egyesülettel együttműködésben biztosítjuk a diákok élsportolói pályára való készülését.
Kinek ajánljuk a képzést?
A tehetséges és szorgalmas gyerekeknek.
Azoknak, akik heterogén osztályban tanulnak, és a körülmények nem biztosítják megfelelő ütemű fejlődésüket.
Akik szeretik a kihívásokat, az egészséges versenyszellemet, amely jobb munkára ösztönöz.
Akik szűknek érzik az általános iskolai kereteket.
Akik 12 és 18 éves koruk között szeretnének hat éven át folyamatosan, váltás és törés nélkül készülni az érettségire és a felvételire.
Akik a 8. osztály elvégzése után mindenképpen gimnáziumban szeretnének továbbtanulni.
Matkovics Ágnes tanárnő írása (az első hatévfolyamos osztály osztályfőnöke)
1996-ban indítottuk a Horváth Mihály Gimnáziumban az első hat évfolyamos osztályt. Bevezetését nagy vita előzte meg. Sokan ellenezték, féltek tőle, többen izgalommal vártuk, nagy kihívásnak tekintettük. Azóta is vannak, akik kételkednek a létjogosultságában, s amíg le nem érettségizik néhány ilyen osztályunk, kételkedni is fognak. Pedig az elmúlt 10 évben az országnak szinte minden gimnáziumában indult hat- vagy nyolcosztályos képzés, és legtöbbjük életképesnek bizonyult. Sőt, túlságosan is kezdtek teret hódítani, ezért az oktatási tárca mindent megtett azért, nehogy ezek a formák teljesen kiszorítsák a négyosztályos képzést. Bármennyire népszerű és eredményes is a hat- és nyolcosztályos képzés, a cél az, hogy az iskolák mindenütt minél több szolgáltatást nyújtsanak: legyen hagyományos négy évfolyamos képzés is mindegyik gimnáziumban, hogy a szülők és a diákok választhassanak.
Az általános iskolák az országban mindenütt – érthető módon – berzenkedtek a hat és nyolc évfolyamos képzés ellen, igyekeztek megtartani legjobb diákjaikat, ugyanakkor ők is és a gimnáziumok is csakis a gyerekek érdekeit kell, hogy szem előtt tartsák. Ez pedig a választás szabadsága. Vannak olyan diákok, akiknek az a legelőnyösebb, ha végigjárják az általános iskola nyolc osztályát, s csak azután kell dönteniük a középiskoláról. Másoknak jobban megfelel a 12 évesen történő váltás, a hat évfolyamos gimnáziumokban folyó kiegyensúlyozott oktatás, ahol kiemelt szerep jut a tehetséggondozásnak. S végül vannak olyan kisdiákok, akik már 10 évesen váltanak, s a leghagyományosabb képzési rendszerben, a nyolcosztályos gimnáziumban készülnek a továbbtanulásra.
A Horváth Mihály Gimnázium vezetése nagyon helyesen döntött, amikor kibővítette a választás lehetőségét a szentesi szülők számára, így most már nem kell messzi városokba, kollégiumokba adni azokat a gyerekeket, akik különböző okokból korábban válnak meg az általános iskolától. Itt, Szentesen és környékén dönthetnek úgy a szülők és a diákok, hogy a gimnázium hatosztályos tagozatát választják, amely immár 4 éve kiegyensúlyozottan működik, bár eddig minden évfolyamon csak egy osztályt tudtunk indítani. Mi már tudjuk, hogy igazak azok a vélemények, amelyek szerint a kisgimnazisták számára könnyebb a váltás az általános iskoláról a középiskolára, terhelésük egyenletesebb, kevesebb különórára járnak, kevesebbet kell tanulniuk otthon, mégis jobb eredményeket érnek el, mint négy évfolyamos társaik jelentős része. Ezért várható, hogy az első mérhető eredmények után a jelenleginél nagyobb lesz az érdeklődés a tagozat iránt. Hosszú távon két párhuzamos hat évfolyamos osztály indítását látom célszerűnek.
Osztályom, mely az első a HMG hatosztályosai közül, három jelentős fázison lépett túl: az első két év a gimnáziumi munkára való átállás viszonylag nyugodt fejezete volt. Itt ők voltak a legkisebbek, ezért nagyon vigyáztunk rájuk, sokkal jobban, mint amennyire az általános iskolák 7. és 8. osztályosaira vigyáznak a felnőttek. A második két év nehezebb volt a belépő második idegen nyelv és a magasabb követelmények miatt, de már összeszoktak, jól ismerték egymás (és a tanárok) stílusát és teherbírását, ezért lényegesen nyugodtabban vették az akadályokat, mint az újonnan belépő 9. osztályos évfolyamtársaik. Ekkor már módjuk volt “keveredni” is velük, az új idegen nyelv és a matematika révén vegyes csoportok jöttek létre. A harmadik szakasz, az utolsó két év. Leadtak néhány tantárgyat, valójában most már csak azokat tanulják, amelyek tényleg fontosak a számukra (érettségi, továbbtanulás, általános műveltség szempontjából), vagy amelyeket tanulni szeretnének. Választhattak. Volt aki tovább tanulta a fizikát és a biológiát, nagy óraszámban tanult matematikát is, mert kellett neki a továbbtanuláshoz. És volt olyan is, akinek csak heti 27 órája volt, nem kelett “nemszeretem” tantárgyakat tanulnia, koncentrálhatott a felvételi és érettségi tárgyakra. Valamint választottak plusz órákat a mindannyiuk számára fontos tárgyakból, mint amilyen a magyar, a matematika és az idegen nyelvek.
Mint osztályfőnök, szaktanár és szülő elmondhatom, boldog vagyok, hogy belevágtunk a hatosztályos képzésbe, részese lehettem ennek a folyamatnak, amely megújította és színesebbé tette a HMG és a város életét. Szerencsés vagyok, hogy taníthatok ezen a tagozaton.
Alapítvány a Szentesi Gimnáziumért
☰ NavigációAlapítvány a Szentesi Gimnáziumért
☰ NavigációTÁMOP 3.1.5 TÁMOP 3.4.3 TIOP 1.1.1
Iskola- és tagozatismertető 2022.09.22.
Horváth Mihály Emlékverseny 2022.09.20.
Erasmus+ pályázaton nyert iskolánk 6 pedagógusa 2022.09.15.
Tanévkezdés, osztályozó-, javító- és különbözeti vizsgák 2022.08.03.
Tájékoztató a 2022/2023-as tanév tankönyvrendeléséről 2022.06.16.
Beiratkozás – friss információk 2022.06.06.
Rendkívüli felvételi eljárás 2022.05.17.
6600 Szentes, Szent Imre herceg u. 2.
Tanári szoba: 63/561-587, 63/561-589
Intézmény fenntartó: Hódmezővásárhelyi Tankerületi Központ, 6800 Hódmezővásárhely, Andrássy út 28.
Iskola- és tagozatismertető 2022.09.22.
Horváth Mihály Emlékverseny 2022.09.20.
Erasmus+ pályázaton nyert iskolánk 6 pedagógusa 2022.09.15.
1. óra: 7:45 – 8:30
2. óra: 8:40 – 9:25
3. óra: 9:35 – 10:20
4. óra: 10:40 – 11:25
5. óra: 11:35 – 12:20
6. óra: 12:30 – 13:15
7. óra: 13:25 – 14:10
8. óra: 14:15 – 15:00
© 2018 - 2022 Horváth Mihály Gimnázium